(Pljesak)
(Pjevanje)
(Pljesak)
Domaćin: Upravo ste upoznali Claron McFadden.
Ona je svjetski poznata sopranistica
koja je studirala u Rochesteru, New Yorku.
Njezine su slavne operne role
brojne i raznolike.
U kolovozu 2007. godine
nagrađena je amsterdamskom nagradom za umjetnosti
zbog svoje briljantnosti,
odličnog i vrlo širokog repertoara,
i živopisne scenske osobnosti.
Molim vas pozdravite Claron McFadden.
(Pljesak)
Claron McFadden: Ljudski glas:
tajnovit, spontan,
iskonski.
Za mene, ljudski je glas
brod kojim sve emocije putuju,
osim možda ljubomore.
A dah,
dah je kapetan tog broda.
Dijete se rodi,
udahne prvi put
– (udiše)
i vidimo prekrasnu ljepotu
vokalnog izričaja -
tajnovitu, spontanu,
iskonsku.
Prije nekoliko sam godina otišla u meditacijsko odmaralište na Tajlandu.
Željela sam mjesto
na kojemu bih imala potpunu tišinu
i potpunu samoću.
Provela sam dva tjedna u tom odmaralištu
u svojoj malenoj kolibi –
bez glazbe, bez ičega, uz zvuke prirode –
pokušavajući pronaći srž
koncentracije,
živeći u trenutku.
Zadnjeg je dana
žena koja se brinula o tome mjestu
došla, pričali smo minutu
i onda mi je rekla:
"Biste li mi nešto otpjevali?"
I pomislila sam, ali ovo je mjesto potpune tišine,
ne mogu bučiti.
Rekla je: "Molim vas, pjevajte mi."
Stoga sam zatvorila oči,
udahnula sam
i prva stvar koja je izašla
bila je "Summertime", Porgy i Bess.
♫ Ljeto i život je lak. ♫
♫ Ribe skaču i pamuk je visok. ♫
♫ Tvoj je tata bogat i mama ti dobro izgleda. ♫
♫ Tiho, malo dijete, ♫
♫ Ne plači. ♫
♫ Otvorila sam oči ♫
♫ i vidjela da je ona zatvorila svoje. ♫
♫ I nakon trenutka je otvorila svoje oči, ♫
♫ pogledala me i rekla: ♫
♫ "To je poput meditacije." ♫
U tome sam trenutku shvatila
da sam sve ono što sam otišla u Tajland
tražiti,
već imala u svome pjevanju –
mirnoću, ali budnost,
fokusiranost, ali svjesnost
i potpuno bivanje u trenutku.
Kad ste potpuno u trenutku,
kad sam potpuno u trenutku,
brod izražavanja je otvoren.
Emocije mogu teći
od mene do vas
i natrag.
Iznimno dubok doživljaj.
Postoji djelo skladatelja,
američkog skladatelja Johna Cagea.
Zove se "Aria".
Napisana je za izvrsnu pjevačicu
Cathy Berberian.
I ono zbog čega je ovo djelo tako posebno,
ako pogledate iza mene --
ono nije notirano ni na koji način.
Nema nota, nema snizilica, nema povisilica.
Ali ima svojevrsnu strukturu
i pjevač unutar te strukture
ima potpunu slobodu
da bude kreativan, spontan.
Na primjer,
postoje različite boje
i svaka boja se pjeva drugim načinom –
pop, country i western, opera, jazz
i samo morate biti dosljedni toj boji.
Vidite da postoje različite linije,
u svome tempu i svojim načinom birate
kako ćete ih slijediti,
ali morate ih poštivati, više ili manje.
A ove male točke
predstavljaju
zvuk
koji nije vokalan, nije liričan način
izražavanja glasa.
Koristeći tijelo – to može biti kihanje, može biti kašljanje,
mogu biti životinje (kašalj) upravo to –
pljeskanje, što god.
I tu ima različitog teksta.
Tu je armenijski, ruski,
francuski, engleski, talijanski.
Unutar ove ste strukture slobodni.
Za mene je ovo djelo oda glasu
zato što je tajnovito, kao što možete vidjeti,
prilično je spontano,
i iskonsko je.
Voljela bih podijeliti ovo djelo s vama.
To je "Aria" Johna Cagea.
(Pjevanje)
♫ Nema drugog načina ♫
♫ U prostoru, zato pomozite ♫
(Pjevanje)
♫ Imati voće ♫
(Pjevanje)
(Pljesak)